cyanic-selkie/wikianc huggingface dataset:
राज्यलक्ष्मी देवी
त्यसपछी
देशनिकालाको दण्ड पाएपछि राज्यलक्ष्मी देवी राजदरबार छाडेर मिश्र गुरुज्यूको घरमा बस्न गईन् । त्यहाँ पनि जङ्गबहादुरको कडा निगरानी थियो । महारानीलाई दोषी साबित गरी सबै राज्याधिकार युवराज सुरेन्द्रविक्रमलाई सुम्पेको भोलिपल्ट अर्थात् १९०३ साल मार्ग कृष्ण षष्ठी सोमवार राजा राजेन्द्रविक्रम राज्यलक्ष्मीसँगै काशी जाने उद्देश्यले दरबार छाडी मखनटोलस्थित एकदेव वैद्यको घरमा बस्नपुगे । सोही दिन महारानी राज्यलक्ष्मी पनि मिश्र गुरुज्यूको घरबाट माहिला गुरुज्यूका घरमा सरिन् । यसप्रकार श्री ५ राजेन्द्रविक्रम, राजकुमार रणेन्द्र तथा वीरेन्द्र पनि महारानी राज्यलक्ष्मीको साथ काशी जानका लागि तयार भए ।
काशी यात्रा
यात्राका लागि चाहिने आवश्यक खर्च र सरसामानका साथै सुरक्षाका लागि छ रेजिमेन्ट सेना तैनाथ गरिए । यसका अतिरिक्त जङ्गबहादुरका विश्वासपात्र काजी करवीर खत्री, काजी हेमदल थापा, कप्तान खड्गबहादुर कुंवर, कप्तान धीरबहादुर कुँवर र सुब्बा सिद्धिमान सिंह राजभण्डारी आदि विशेष निगरानीका लागि खटिनुका अतिरिक्त काशी जाने यस लावा लस्करका साथमा एकजना अंग्रेज अफिसरको पनि उपस्थिति थियो ।
संवत् १९०३ साल मार्गशुक्ल षष्ठी मंगलवारको दिन पाले पहरा सहित ३०० अङ्गरक्षकका साथ श्री ५ राजेन्द्रविक्रम शाहले राजधानीबाट बनारसका लागि प्रस्थान गरे । बिहानको साइतमा हात्ती, घोडा, पाल्की, पाल र आवश्यक सरसामानका साथ सैनिकहरूले सुसज्जित महारानी एवं राजकुमारहरू सहित राजेन्द्रविक्रम शाहको सवारी त्यसदिन फर्पिङ पुग्यो । यसको भोलिपल्ट चीसापानी र पर्सिपल्ट मकवानपुरमा बास बसी पांचौदिन अर्थात् मार्गशुक्ल त्रयोदशी आइतवारका दिन विसौलिया हुंदै यसको भोलिपल्ट सोमवार बरेवा कचहरी आइपुग्यो । यात्राभरि नै राजा र रानीका लागि सुत्ने पालहरूको भने छुट्टाछुट्टै ब्यवस्था गरिएको थियो तापनि सधैंजसो विहान बेलुका राजेन्द्रविक्रम राज्यलक्ष्मीको पालमा २/३ घण्टासम्म समय बिताउने गर्दथे । यसभन्दाबाहेक राजाले अन्य कसैसँग पनि एकान्त गर्न नपाउन् भन्ने हेतुले भारदारहरूलाई श्री ५ को पालसंगै सुत्नू, एक्लै नछाड्नू र त्यहाँको एक एक विवरण लेखेर पठाउनू भन्ने जङ्गवहादरको निर्देशन थियो । तर पनि भारदारहरूले राजाको पालसंगै सुत्ने आँटभने गर्न सकेका थिएनन् । उता सीमानापार बसेका जङ्गबहादुरका विरोधीहरू भने श्री ५ राजेन्द्रको काशी आगमनको खबरले राजासँग भेटगर्ने प्रतीक्षामा आतुर देखिन्थे । १९०३ साल मार्गशुक्ल पूर्णिमा अर्थात् धान्यपूर्णिमाको पर्व पारेर रौतहट स्थित वरेवानदीको तीरमा श्री ५ राजेन्द्रविक्रमबाट तोलादान भयो । यस उपलक्ष्यमा त्यस भेगका शाही नातेदार अर्थात् नानी साहेबका साथै राजाको आफन्तहरूको पनि उपस्थिति थियो ।
देशनिकाला
वि.सं. १९०३ मङ्सिर ४ गते राजपरिवारहरू बनारसतिर लागे। उनी आफ्ना दूई छोरा राजकुमार रणेन्द्र र बिरेन्द्रलाई लिएर काशी गइन् । राजा राजेन्द्र पनि उनी संगै काशी गएका थिए तर त्यहाँ बसेर प्रधानमन्त्री जंगबहादुर बिरुद्ध षडयन्त्र गर्न थालेपछी प्रधानमन्त्री जंगबहादुरले उनलाई राज्यच्युत गरी युवराज सुरेन्द्रलाई राजा घोषणा गरे ।
अबी गमिन
अबी गमिन भारतको उत्तराखण्ड तथा तिब्बतको ङारीको सिमानामा अवस्थित हिमाल हो। यो हिमाल कामेत हिमाल बाट २ किलोमिटर उत्तरपूर्वमा अवस्थित छ।
दक्षिणेश्वर काली मन्दिर
दक्षिणेश्वर काली मन्दिर कोलकाता, बैरकपुरमा विवेकानन्द सेतु नजिकै अवस्थित एक ऐतिहासिक मन्दिर हो। यो मन्दिरकी मुख्य देवी भवतरिणी (देवी काली माताकी एक रुप) हुन्। यो कोलकातामा रहेको सबैभन्दा प्रसिद्ध मन्दिरहरू मध्ये एक हो। यो कोलकातामा रहेको कालीघाट मन्दिरपछि सबैभन्दा प्रसिद्ध काली मन्दिर समेत हो। यो मन्दिरलाई सन् १८५४ मा जन बजारकी रानी रसमनीले निर्माण गरेकी हुन्।
यो मन्दिर रामकृष्ण मिशनका संस्थापक तथा स्वामी विवेकानन्दका गुरु, स्वामी रामकृष्ण परमहंसको कर्मभूमि थियो। स्वामी रामकृष्ण यो मन्दिरमा सन् १८५७ देखि सन् १८६८ सम्म मुख्य पुजारी थिए। त्यसपछि उनले यो मन्दिरलाई साधनास्थल बनाएर कालीको पूजा गर्ने गरेका थिए। स्वामी रामकृष्ण परमहंसका कारण धेरै जनमानसमा यो मन्दिरप्रतिको मोह बढ्दै गएको थियो। मन्दिरको मुख्य चोकको उत्तरपश्चिम कुनामा स्वामी रामकृष्ण परमहंसको कोठा अझै पनि उनको ऐतिहासिक स्मृतिको रूपमा सुरक्षित गरिएको छ, जहाँ उनका भक्तहरू र अन्य दर्शकहरूले प्रवेश गरि अवलोकन गर्न सक्छन्।
परान्तक प्रथम
परान्तक चोल प्रथम (तमिल:பராந்தக சோழன்) एक चोल सम्राट थिए जसले राजसिंहन द्वितीयलाई हराएर पाण्ड्यालाई गाड्ने र दख्खनमा राष्ट्रकूटहरू विरुद्ध भल्लालाको युद्ध जितेका थिए जुन ९१६ ईस्वी अघि भएको थियो। उनको शासनको सबैभन्दा राम्रो भाग सफलता र समृद्धि बढ्दै गएको थियो।
परान्तक प्रथमले आफ्ना बुबाले सुरु गरेको विस्तारलाई जारी राखे र ९१५ मा पाण्ड्य राज्यमा आक्रमण गरे। उनले पाण्ड्यको राजधानी मदुराई कब्जा गरे र मदुरै-कोंडा (मदुरैको कब्जाकर्ता) उपाधि ग्रहण गरे। ९५५ मा परन्तक प्रथमको मृत्यु भयो। उनका दोस्रो छोरा गंदारादित्य उनको उत्तराधिकारी भए।
अमेरिकी डलर
अमेरिकी डलर संयुक्त राज्य अमेरिकाको राष्ट्रिय मुद्रा हो। एक डलरमा सय सेन्ट हुन्छ। पचास सेन्टको सिक्कालाई आधा डलर भनिन्छ। पच्चीस सेन्टको सिक्कालाई एक क्वाटर भनिन्छ। दस सेन्टको सिक्कालाई डाइम  र पाँच सेन्टको सिक्कालाई निकल भनिन्छ। एक सेन्टलाई प्यानी पनि  भनिन्छ। डलर नोटहरू १, ५, १०,२०,५० र १०० डलरको लागि उपलब्ध छन्।
इतिहास
१८ औँ शताब्दीको दौरान स्पेनी उपनिवेशमा "स्पेनिस डलर" नामको मुद्रा प्रचलन थियो र त्यस समयमा यो मुद्रा अमेरिकामा पनि वित्त र वाणिज्यको मेरुदण्ड थियो। "स्पेनिस डलर"को कारण नै पछि अमेरिकाको राष्ट्रिय मुद्राको नाम डलर राखियो । सन् १७७५ को अमेरिकी क्रान्तिमा, "स्पेनी मुद्रा" सिक्काको महत्त्व झनै बढ्यो र क्रान्तिकारीहरूले प्रत्येक उपनिवेशको आफ्नै आधिकारिक मुद्रा हुनुपर्छ भन्ने माग गरे जुन मागलाई कन्टिनेन्टल कांग्रेसको पनि समर्थन थियो। डलर शब्द यद्यपि अमेरिकी क्रान्तिको २०० वर्ष अघि अंग्रेजी भाषामा जनबोलीमा प्रचलनमा थियो, शेक्सपियरका धेरै नाटकहरूमा यो उल्लेख गरिएको थियो। "स्पेनिस डलर" तेह्र उपनिवेशहरूमा प्रचलनमा थियो, जुन पछि संयुक्त राज्य बन्यो। "स्पेनिस डलर" लाई भर्जिनियामा कानुनी  रूपमा पनि मान्यता दिइयो।
उत्तरी अस्ट्रेलिया
उत्तरी अस्ट्रेलिया अष्ट्रेलियाको एक प्रान्त हो। यसको राजधानी डार्विन हो।
नेपाल राष्ट्रवादी गोर्खा परिषद्
नेपाल राष्ट्रवादी गोर्खा परिषद राणा शासनको हिमायती मानिने राजनीतिक पार्टी थियो । पार्टीको स्थापना पूर्ववर्ती राणा वंशका सदस्यहरूले वि.सं २००७ मा गरेका थिए। पार्टीको नेतृत्व भरत शमशेर जबरा र मेजर जनरल मृगेन्द्र शमशेर जबरा र रणधीर सुब्बाले गरेका थिए।
२०४६ सालमा एउटा समूहले यही नाममा पार्टीको पुनर्गठन गरेको थियो।
इतिहास
वि.सं. २००८ मा बीपी कोइरालाको निवासमाथि आक्रमणको घटनापछि सरकारले गोर्खा दलमाथि प्रतिबन्ध लगाएको थियो । विसंं २००८ साल जेठ २९ गतेका दिन बिहान सबेरै गोरखा दलका जनरल सेक्रेटरी भरतसमशेर जबरा र गोरखा लिगका सदस्य रणधीर सुब्बालाई सरकारले गिरफ्तार गर्‍यो र केही घण्टासम्म सदर कोतवालीमा राखी त्यसपछि सदर जेलमा पठायो। उनीहरुलाई के कारणले गिरफ्तार गरिएको थियो, सो कुरा सरकारले जनाएको थिएन ।
जेठ ३० का दिन ३ बजेतिर ३०/४० जवान बबरमहलका तलबी आठपहरियाहरु गोरखा दलको झण्डामा विभिन्न प्रकारका नारा लगाउँदै सदर जेलखानामा गए र जेलखाना तोडी भरतसमशेरलाई जेलबाट उम्काए । भरतसमशेर जेलबाट उम्किएपछि आफ्नो मोटरमा केही शागिर्दका साथ टुँडीखेलतर्फ लागे । बाँकी उनका सहयोगी गोरखा दलका सदस्य आठपहरियाहरुले हातमा नांगा खुकुरी लिई त्रिपुरेश्वरस्थित गृहमन्त्री वीपी कोइराला निवासमा गेष्ट हाउसमा गई हमला गरे । त्यसबखत गृहमन्त्री वीपी कोइराला र श्री गणेशमानसिंह साथै थिए ।
वीपी कोइरालाले गोली प्रहार गर्दा गोर्खा दलका एकजना कार्यकर्ता मारिए। त्यसपछि गोर्खादलका कार्यकर्ताले त्यहाँ भएका फर्निचरहरु सल्काइदिए र बिगारिदिई त्यहाँबाट टुँडिखेलतिर लागे।
गोर्खादल र मुक्तिसेनाको जम्काभेट भयो। मुक्तिसेनाले भरतसमशेरलाई घेरी बिजुली अड्डानिर कब्जा गरे र मनमानी तवरबाट पिटे। भरतसमशेर मुक्तिसेनाबाट गिरफ्तार हुनासाथ उनका शागिर्द गोर्खादलका आठ पहरियाहरु भागे। मुक्तिसेनाका कार्यकर्ताले भरतसमशेरको मोटर जलाइदिए र भरतसमशेरलाई फाँसी होस् भन्ने नारा लगाउन थाले । भरतसमशेरलाई त्यसबखतको सरकारले श्रीमहलमा नजरबन्दीमा राख्यो । र, आखिर कुनै कारवाही नगरी गृहमन्त्री वीपी कोइरालाले आफ्नो पदबाट त्यागपत्र (राजीनामा) दिनु एकदिन अगाडि २००८ साल कात्तिक २६ गतेका दिन रिहाइ गरिदिए ।
आम निर्वाचन २०१५
२०१५ को आम निर्वाचन गोर्खा परिषदले १९ सिटमा विजय हासिल गर्यो र प्रतिनिधि सभामा सबैभन्दा ठूलो प्रतिपक्ष दल बन्यो भने सो पहिलो निर्बाचित् संसद्को पहिलो प्रमुख प्रतिपक्षी दलको नेताको रुपमा भरत शमशेर राणा थिए। नेपाली कांग्रेस पहिलो पार्टी बनेको थियो र बि पी कोइराला को नेतृत्वमा पहिलो निर्बाचित सरकार गठन भएको थियो I
२०१७ सालमा राजा महेन्द्रको प्रधानमन्त्री बीपी कोइरालालाई जेल हाल्दै कु गरे पछि भरत शमशेरले नेपाली कांग्रेससँग विनासर्त एकता गरेका थिए।
भियनटियान
भियनटियान (ວຽງຈັນ, Viang chan, ) लाओसको राजधानी तथा ठूलो शहर हो भने यो शहर मेकोङ्ग नदीको किनारमा बसेको छ । वर्मिज घुसपेठको डरले भियनटियान सन् १५६३ मा देशको राजधानी बनेको थियो तर पछि थाई सायमिजहरूले यस शहरमा लुटपाट गरेका थिए । भियनटियान फ्रेन्च शासनको दौरान प्रसाशनिक राजधानी रहेको थियो तर हाल यस शहरको आर्थिक बृद्धिले गर्दा यो अहिले लाओसको आर्थिक केन्द्र रहेको छ ।
भियनटियान लाओसको मुख्य धरोहरहरू रहेको शहर हो । साथै यहाँ प्रमुख बुद्धका चैत्यहरू पनि रहेको छ । सन् २०१५ मा यस शहरको अनुमानित जनसङ्ख्या ७ लाख ६० हजार रहेको छ । यस शहरमा २५ औँ दक्षिणपूर्वी एसियाली खेल सन् २००९ डिसेम्बरमा आयोजना गरिएको थियो ।
भूगोल
भियनटियान मेकोंग नदिनको घुमाउमा रहेको छ जुन यो र थाइल्याण्डको बिचमा बोर्डरको रूपमा रहेको छ ।
अर्थतन्त्र
भियनटियान लाओसको अर्थतन्त्रको मुख्य परिचालन गर्ने शहर हो । हालैको वर्षहरूमा यो शहरमा बिदेशी लगानीको कारण उच्च आर्थिक बृद्धि देखिएको छ । सन् २०११ मा स्टक एक्सचेञ्जको शुरूवात दक्षिण कोरियाको सहकार्यमा दुई सूचिकृत कम्पनीको शेयरबाट भएको थियो ।
पर्यटन
सानो शहर भएता पनि राजधानीमा मुख्य पर्यटकहरूको आवागमन बढि रहेको छ । यो शहरमा धेरै मन्दिर तथा ब‌ौद्ध धरोहर लगायत फा थात लुवांग लाओसको सबैभन्दा प्रख्यात बुद्ध स्तुपा रहेको छ । यो लाओसको सबैभन्दा महत्त्वपूर्ण राष्ट्रिय सास्कृतिक तथा पर्यटकहरू माध प्रसिद्ध पनि रहेको छ । यो स्तुपा शुरूमा सन् १५६६ मा राजा सेत्थाथिराथले बनाएका थिए र सन् १९५३ मा पुनः निर्माण भएको थियो । सुनको स्तुपा ४५ मिटर अग्लो तथा यसमा भगवान बुद्धको अन्तु रहेको विश्वास रहेको छ ।
यसको साथै अर्को पर्टकिय महत्त्व रहेको स्थान वाट सि मुआंग हो । यो मन्दिर खमेर हिन्दु तीर्थको भग्नावषेश माथि बनाइएको छ र भग्नावशेष अझै पनि अर्डिनेसन हलको पछाडिबाट हेर्न सकिन्छ । यो सन् १५६३ मा बनाइएको थियो र यसको सुरक्षा स्थानिय बालिका सि को आत्माले गर्दछ भन्ने विश्वास रहेको छ ।
प्रस्ताव र स्वीकृति
करार भनेको यसमा संलग पक्षहरूको आकांक्षा वा उद्देश्यहरूको सामुहिक अभिव्यक्ति हो जसको पालना गर्नु पर्ने दायित्व कानुनले पक्षहरूलाई तोकिदिएको हुन्छ । जब एक पक्षले राखेको प्रस्ताव अर्को पक्षले स्वीकार गरेमा तत्काल उनीहरू बीच सम्झौता भएको मानिन्छ र त्यस्तो सम्झौता कानुनाद्वारा लागु हुन्छ भने त्यो बैध करार को रूपमा पक्षहरूलाई बाध्यकारी हुन्छ । त्यसैले करार कानुनका विद्वान सर विलियम एन्सन ले प्रस्तावलाई बारुदको प्याकेट र स्वीकृतिलाई बलेको काँटीसँग तुलना गरेका छन् । जब सलाईको काँटी बारुदको प्याकेटमा छोइन्छ तब तत्कालै त्यहाँ विस्फोट हुन्छ ।त्यसरी नै जब प्रस्ताव मा स्वीकृति दिइन्छ तत्कालै पक्षहरु करारमा प्रवेश गरिसकेका हुन्छन् । त्यसैले स्वीकृतिले करारको निर्माणलाई पूर्णता दिन्छ ।
प्रस्ताव
पक्षहरुका बीच करार हुनको लागि करारका पक्षहरु कुनै एक विषयमा सोहि अर्थमा सहमत हुनै पर्दछ र त्यस्तो सहमति प्रस्ताव र स्वीकृतिको माध्यमबाट मात्रै सम्भव छ । उदाहरण: क ले आफ्नो घर रु १ गर्छ करोडमा ख लाई बेच्ने इच्छा व्यक्त भने क को अभिव्यक्ति प्रस्ताव हो । अत: स्वीकृति प्राप्त गर्ने मनसायले कुनै एउटा व्यक्तिले अर्को व्यक्तिसमक्ष कुनै काम गर्ने वा नगर्ने सम्बन्धमा आफ्नो इच्छा प्रकट गर्दछ भने त्यस्तो इच्छालाई प्रस्ताव भनिन्छ ।
स्वकृति
प्रस्ताव सम्झौताको पूर्व सर्त भए तापनि जबसम्म प्रस्तावकको प्रस्तावमाथि स्वीकृतिकर्ताले स्वीकृति दिदैन तबसम्म पक्षहरु बीचमा सम्झौता वा करारीय दायित्वको सिर्जना हुदैन । त्यसर्थ स्वीकृति पनि प्रस्ताव सरह करारको अत्यावश्यक तत्त्व हो ।
परिभाषा
एन्सन : प्रस्तावकका प्रावधानहरूलाई शब्द वा कार्यद्वारा प्रस्तावकले भने बमोजिम सहमति जनाई व्यक्त गरेको इच्छा वा मनसायलाई स्वीकृति भनिन्छ ।
सञ्जीवनी (गायिका)
व्यक्तिगत जीवन
सञ्जीवनीको जन्म एक बुद्धिजीवी परिवारमा भएको थियो। उनको पिता महाराष्ट्र सरकारका शिक्षा निदेशक र संस्कृतका प्राध्यापक थिए। उनको आमा अङ्ग्रेजीकी सेवानिवृत्त प्राध्यापक थिइन्। उनका एक दिदि र भाइ छन्।
चलचित्रमा
यो भारतीय गायिका सञ्जीवनीको चलचित्रमा प्रस्तुत गरेका गीतहरू हुन्। सूचीमा सन् १९९५ पछिका विभिन्न चलचित्रहरूमा विशेष रूपमा हिन्दी र नेपाली मार्फत लोकप्रिय गीतहरू समावेश गरिएका छन्।
नोबेल शान्ति पुरस्कार
शान्तिमा नोबेल पुरस्कार (नर्वेजियन तथा स्वीडिश: Nobels fredspris) वार्षिक रूपमा विश्वमा शान्ति क्षेत्रमा उल्लेखनीय योगदान गर्ने व्यक्तिहरूलाई नर्वेजियन नोबेल समितिले प्रदान गर्दछ । यो ५ नोबेल पुरस्कार रसायन विज्ञान, भौतिक शास्त्र, साहित्य, शान्ति र क्रिया विज्ञान तथा चिकित्सा मध्ये एक हो जसलाई सन् १८९५ मा उद्योगपति, आविष्कारक, र शस्त्रहरूको निर्माता अल्फ्रेड नोबेलले स्थापना गरेका थिए । यो त्यस्ता व्यक्तिहरूलाई प्रदान गरिन्छ जसले "सीमामा खटिएका सेनालाई हटाउने वा घटाउनका लागि र शान्ति कांग्रेसको आयोजन र प्रबर्द्धनका लागि, राष्ट्रका बीच बिरादरी बढाउनका लागि सबैभन्दा वा सबभन्दा राम्रो काम" गर्नेहरूलाई (केही अपवाद सँग) वर्षेनी सम्मानित गर्ने गरिन्छ । यो पुरस्कार नर्वेजियन नोबेल समितिद्वारा प्रशासित र संसदद्वारा निर्वाचित पाँच सदस्य हुन्छन् जो शान्तिका लागि नोर्वेको संसदको प्रस्तावमा सम्मानित गर्ने गरिन्छ । यो पुरस्कार प्रत्येक वर्ष डिसेम्बर १० मा नोबेलको मृत्युको वार्षिकोत्सवमा एक वार्षिक समारोहमा ओस्लो सिटी हलमा प्रस्तुत गर्ने गरिन्छ । यो पुरस्कार पहिले ओस्लोको कानुन संकाय (१९४७-१९८९), नार्वे नोबेल संस्थानको विश्वविद्यालयको एट्रियम (१९०५-४६), र संसद (१९०१-०४) मा सम्मानित गरिएको थियो । आफ्नो राजनीतिक प्रकृतिको कारण नोबेल शान्ति पुरस्कार विवादको विषय भएको इतिहास रहेको छ । शान्तिको पहिलो नोबेल पुरस्कार सन् १९०१ मा रेडक्रसका संस्थापक ज्यां हेनरी ड्युना र फ्रेंच पीस सोसाइटीका संस्थापक अध्यक्ष फ्रेडरिक पैसीलाई संयुक्त रूपमा प्रदान गरिएको थियो ।
पुरस्कार
नर्वेजियन नोबेल समितिको अध्यक्ष प्रत्येक वर्ष १० डिसेम्बरको दिन (नोबेल मृत्युको वार्षिकोत्सव)मा नर्वेको राजाको उपस्थितिमा नोबेल शान्ति पुरस्कार प्रस्तुत गर्दछ । यो एउटा मात्रै पुरस्कार हो जुन स्टकहोममा प्रदान गरिदैन । शान्तिमा नोबेल पुरस्कार विजेताले स्वर्ण पदक, एउटा वृत्तान्त दिने डिप्लोमा, र मुद्रा सहितको राशि पाउने गर्दछ । २०१३ मा यस पुरस्कारको राशी १० मिलियन स्वीडिश क्रोनर (अमेरिकी $ १.५ मिलियन) रहेको थियो । सन् १९९० को दशकदेखि नोबेल शान्ति पुरस्कार समारोह ओस्लो सिटी हलमा हुने गर्दछ ।
इन्टरनेट सक्रियतावाद
इन्टरनेट सक्रियतावाद अन्तर्गत विशेष गरेर सामाजिक सञ्जाल, इमेल र इलेक्ट्रोनिक सञ्चार प्रविधिको उपयोग गरि नागरिक अभियानलाई छरितो र प्रभावकारी सञ्चारको रूपमा सक्षम गर्नको लागि बृहत् र विशिष्ट दर्शकहरूको लागि विशेष जानकारीको वितरणसँगै समन्वय समेत गर्दछ। यसलाई वेब सक्रियतावाद, अनलाइन सक्रियतावाद, डिजिटल अभियान, डिजिटल सक्रियतावाद, अनलाइन आयोजन, इलेक्ट्रोनिक वकालत, इ-अभियान र इ-सक्रियतावाद पनि भन्ने गरिन्छ। इन्टरनेट प्रविधिको उपयोग गरेर रकम जम्मा गर्न, सामुदायिक भवन, पैरवी समूह र आयोजन गर्नको लागि यसको प्रयोग गरिन्छ। इन्टरनेट सक्रियतावाद एउटा सङ्गठित सार्वजनिक प्रयास हो जसले कुनै एक लक्ष्य प्राप्ति गर्न सामूहिक प्रयास गर्दछ, यसमा नागरिक पहलकर्ता वा समर्थकहरूले डिजिटल मिडियाको प्रयोग गर्छन्। विश्वमा वर्तमान समयमा विभिन्न सोधहरू यस विषयमाथि भइरहेको छ। विशेष गरेर अमेरिका र क्यानडामा सक्रिय वकालत समूहहरूले डिजिटल सक्रियतावादबाट उद्देश्यहरू प्राप्त गर्न कुन किसिमले सामाजिक सञ्जाल प्रयोग गरिरहेका छन भनेर जानकारी जम्मा गरिरहेको छ।
एभेन्जर्स: इन्डगेम
एभेन्जर्स: इन्डगेम सन् २०१९ अमेरिकी सुपरहिरो चलचित्र हो जुन मार्भल कमिक्सको सुपरहिरो टीम द एभेन्जर्समा आधारित छ, जुन मार्भल स्टुडियोजद्वारा निर्मित र वाल्ट डिज्नी स्टुडियोज मोसन पिक्चर्सद्वारा वितरित गरिएको छ। यो 'एभेन्जर्स: इन्फिनिटी वार' (सन् २०१८) को प्रत्यक्ष उत्तरकथा हो र मार्भल सिनेमेटिक युनिभर्स (एमसियू) मा २२औँ चलचित्र हो। चलचित्र एन्थोनी र जो रुसोद्वारा निर्देशित गरिएको थियो र क्रिस्टोफर मार्कस र स्टिफन म्याकफिलीले लेखेका थिए, जसमा रोबर्ट डौनी जुनियर, क्रिस इभान्स, मार्क रफालो, क्रिस हेम्सवर्थ, स्कार्लेट जोहानसन, जेरेमी रेनर, डन चिडल, पल रुड, ब्री लार्सन, करेन गिलान, दानई गुरिरा, बेनेडिक्ट वोङ, जोन फेवरू, ब्राडली कुपर, गेनिथ पाल्ट्रो र जोस ब्रोलिन लगायतका कलाकारहरूको उपस्थिति छ। चलचित्रमा, एभेन्जर्सका जीवित सदस्यहरू र उनीहरूका सहयोगीहरूले 'इन्फिनिटी वार'मा थानोसले गरेको क्षतिलाई उल्टाउने प्रयास गर्दछन्।
घोडाघोडी नगरपालिका
घोडाघोडी नगरपालिका नेपालको सुदूर-पश्चिमाञ्चल विकास क्षेत्र अन्तर्गत सेती अञ्चलमा पर्नेकैलाली जिल्लामा अवस्थित एक नगरपालिका हो । स्थानीय विकास मन्त्रालयले थप ६१ वटा नयाँ नगरपालिका थप्दा कैलाली जिल्लामा साडेपानी, दरख र रामशिखरझाला यी ३ गाउँ विकास समितिहरूलाई समेटेर घोडाघोडी नगरपालिका घोषणा गरिएको हो। घोडाघोडी नगरपालिकाको केन्द्र सुखड बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
साडेपानी र दरख गाविसहरूलाई मिलाएर घोडाघोडी नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर घोडाघोडी नगरपालिकाको जनसङ्ख्या ४२,५१५ रहेको छ ।
गण्डारादित्य
गण्डारादित्य चोल (तमिल: கண்டராதித்த சோழன்) आफ्ना बुबा परन्तक प्रथमको उत्तराधिकारी बने र ९५५ ईस्वीमा चोल राजा भए। तिरुविसाइप्पा पालान्डुमा उनी तमिल साहित्यिक कवि पनि थिए। उनको उत्तम चोल नामको एक छोरा थियो, जो आफ्नो भतिज सुन्दरा चोल पछि चोल सम्राट बने।
परन्तक प्रथमका जेठा छोरा, राजकुमार राजदित्यले तक्कोलमको युद्ध (सी. ९४९) मा आफ्नो ज्यान गुमाए। टक्कलोम उत्तरी अर्कोट जिल्लाको वर्तमान अराकोनम वरपरको क्षेत्रसँग चिनिन्छ। परन्तक प्रथमले उनको दोस्रो छोरा गण्डारादित्यलाई उत्तराधिकारी बनाएको हुनुपर्छ। गण्डारादित्य एक अनिच्छुक राजा थिए र धार्मिक कार्यमा बढी ध्यान केन्द्रित गर्थे, साम्राज्य निर्माणमा होइन।
आफ्नो शासनकालको प्रारम्भमा गन्धारादित्यले आफ्नो कान्छो भाइ अरिन्जयलाई सह-राज्यकर्ता र उत्तराधिकारी बनाएको हुनुपर्छ। यो सम्भव छ कि गण्डारादित्य लामो समयसम्म विवादरहित थियो र विजयालय राजवंशको निरन्तरता सुरक्षित गर्ने प्रयासमा, गन्धारादित्यले आफ्नो भाइलाई उत्तराधिकारी बनाए।
डार्विन
डार्विन अस्ट्रेलियाको एक सहर हो। यो उत्तरी अस्ट्रेलियाको राजधानी हो। यो उत्तरी अस्ट्रेलियाको सबैभन्दा धेरै भएको सहर हो। येसको जनसङ्ख्या १३६,२४५ हो।
नाओमी स्कट
नाओमी ग्रेस स्कट (जन्म ६ मे १९९३) एक अङ्ग्रेजी अभिनेत्री र गायिका हुन्। उनी डिज्नीको म्युजिकल लाइभ-एक्सन फ्यान्टसी चलचित्र अलादिन (सन् २०१९) मा राजकुमारी जैस्मीनको रूपमा अभिनयका लागि परिचित छिन्। स्कट विज्ञान कथा नाटक शृङ्खला टेरा नोवा (सन् २०११) र डिज्नी च्यानल किशोर चलचित्र लेमोनेड माउथ (सन् २०११) मा उनको प्रदर्शनको लागि प्रतिष्ठित भएकी थिइन्। उनले सुपरहिरो चलचित्र पावर रेन्जर्स (सन् २०१७) र एक्सन कमेडी चलचित्र चार्लीज एन्जल्स (सन् २०१९) मा पनि अभिनय गरिसकेकी छिन्।
डिजिटल साक्षरता
डिजिटल साक्षरता भन्नाले कुनै एक व्यक्तिले विभिन्न डिजिटल कार्यस्थलमा त्यसको प्रयोग गरि आफ्नो आवश्यक्ता पुरा गर्ने सक्ने क्षमता भन्ने बुझाउँछ। प्रविधिको प्रयोगबाट (विशेष गरि कम्प्युटर वा मोबाइलबाट) तस्विरहरू, भिडियो, टाइपिङ, अडियो आदि प्रविधिक जानकारीहरूलाई प्रसोधन गरेर उत्पादन गर्न सक्ने खुबी भन्ने बुझिन्छ। अमेरिकी पुस्तकालय सङ्घले डिजिटल साक्षरतालाई 'सूचना र सञ्चार प्रविधिको प्रयोग गरि सञ्चार गर्ने, सृजना गर्ने, मूल्याङ्कन दुवै संज्ञानात्मक र प्राविधिक सीपहरूको प्रयोग गर्ने क्षमतालाई बुझाउँछ।' भनेर परिभाषित गरेको छ। हुन त डिजिटल साक्षरताले सुरुमा डिजिटल कौशल कम्प्युटरको प्रयोगमा ध्यान केन्द्रित गरेको थियो तर इन्टरनेटको आगमन र सामाजिक सञ्जालको प्रयोगले मोबाइल उपकरणहरूको ज्ञान पनि उतिकै महत्वपूर्ण बनाइदिएको छ। डिजिटल साक्षरता परम्परागत साक्षरता जस्तो हैन, यसले परम्परागत साक्षरतालाई निकै पछाडि छोडेको छ। डिजिटल साक्षरतालाई ज्ञानको मार्गको एक भाग मान्नुपर्छ।
अरिन्जय चोल
हामी उहाँका साथीहरूले छोडेका एपिग्राफहरूबाट राम्रो सम्झौता जानकारी सङ्कलन गर्न सक्छौं। उनको विवाह पूर्वी चालुक्यकी वैदुम्बा राजकुमारी कल्याणीसँग भएको थियो, जसले उनलाई सुन्दर चोल जन्माइन्। अरिन्जयको मृत्यु सन् ९५७ मा अरुर भन्ने ठाउँमा भएको थियो, जुन सम्भवतः अहिलेको तिरुवरुर हो।
रणवीर सिंह
रणवीर सिंह भवनानी (६ जुलाई १९८५) एक भारतीय अभिनेता हुन् जो हिन्दी चलचित्रहरूमा देखा पर्छन् । तीन फिल्मफेयर पुरस्कार सहित धेरै पुरस्कार प्राप्तकर्ता, सिंह देशकै सबैभन्दा धेरै कमाई हुने कलाकार हुन् र २०१२ देखि फोर्ब्स इन्डियाको सेलिब्रिटी १०० सूचीमा उनी सहभागी छन् ।
इन्डियाना युनिभर्सिटी ब्लूमिंगटनबाट स्नातक डिग्री पूरा गरेपछि, सिंह चलचित्रमा करियर बनाउन भारत फर्के । उनले छोटकरीमा मा विज्ञापनमा काम गरे र २०१० मा यशराज फिल्मसको प्रेमप्रसङ्गयुक्त हास्य ब्यान्ड बाजा बारातमा मुख्य भूमिकाका साथ आफ्नो अभिनयको सुरुवात गरे । चलचित्र क्रिटिकल र व्यावसायिक सफलताको रूपमा देखा पर्‍यो, जसले उनलाई सर्वश्रेष्ठ पुरुष पदार्पणको लागि फिल्मफेयर पुरस्कार दिलायो । उनी नाट्य लुटेरा (२०१३) मा उदासीन चोर खेल्न गए, र प्रेमप्रसङ्गयुक्त गोलियों की रासलीला राम-लीला (२०१३)बाट सुरु गर्दै उनले सञ्जय लीला भन्सालीसँगको सहकार्यतामा हिन्दी सिनेमामा आफूलाई स्थापित गरे ।
सिंहले भन्सालीको अवधि नाट्यहरू बाजीराव मस्तानी (२०१५) र पद्मावत (२०१८) मा क्रमशः बाजीराव प्रथम र अलाउद्दीन खिलजीको चित्रणका निम्ति आलोचनात्मक प्रशंसा प्राप्त गरे । उनले पूर्वका लागि सर्वश्रेष्ठ अभिनेताको लागि फिल्मफेयर पुरस्कार र पछिल्लोका लागि सर्वश्रेष्ठ अभिनेताको लागि फिल्मफेयर क्रिटिक्स पुरस्कार जीते । यी सँगसँगै एक्शन चलचित्र सिम्बा (२०१८), जसमा उनले शीर्षक पात्र खेले, अहिले सम्मको सबैभन्दा बढी कमाइ गर्ने भारतीय चलचित्रहरूमा समावेश छ । जोया अख्तरको म्यूजिकल नाट्य गल्ली बोय (२०१९) मा उनले र्यापर खेल्दा पनि प्रशंशा प्राप्त गरे । सिंहले भंसालीका चलचित्रहरूमा उनकी सह-कलाकार दीपिका पादुकोणसँग विवाह गरेका छन् ।
प्रारम्भिक जीवन र शिक्षा
सिंहको जन्म ६ जुलाई १९८५ मा बम्बईको (अहिले मुम्बई) सिन्धी परिवारमा, अञ्जु र जगजीत सिंह भवनानीको लागि भएको थियो ।  उनका हजुरबा हजुरआमा भारतको विभाजनको क्रममा वर्तमान पाकिस्तानमा सिन्धको कराचीबाट बम्बई सरेका थिए ।  उनकी एक दिदी छिन् जसको नाम रितिका भवनानी हो ।   सिंहकी हजुरआमा चन्द बुर्केले थुप्रै चलचित्रहरूमा अभिनय गरेकी थिइन् । सिंह अभिनेता अनिल कपूर र श्रीमती सुनीता कपूर (भवनानी) की छोरी अभिनेत्री सोनम कपूरको मातृ तेस्रो कजिन भाइ हुन् । सिंहले बताए कि उनले आफ्नो उपनाम भवनानी छोडे, किनकि उनले महसुस गरे उनको लागि त्यो नाम "धेरै लामो, धेरै अक्षरहरू" हुनेछ ।
सचिन सिंह
सचिन सिंह काठमाण्डौ, नेपालमा बस्ने भारतीय नेपाली भाषाका संगीतकार हुन्। उनले ४५ भन्दा बढी नेपाली चलचित्रमा संगीत रचना र संयोजन गरेका छन् । उनले विभिन्न नेपाली गायकहरूको गीतमा सङ्गीत संगीत दिएका छन् । उनले मेलान्कोलीमा गायकको रूपमा भाग लिएका पनि थिए। मेलान्कोली वातावरणविद् निपेश ढाकाको शब्द, संगीत र निर्देशन रहेको तथा ३६५ नेपाली गायकको स्वर रहेको गीत हो। यो गीतले  "मस्सट भोकल सोलो इन अ संग रेकर्डिङ " (Most Vocal Solos in a Song Recording) शीर्षकमा गिनिज वल्र्ड रेकर्ड कायम गरेको छ।
बाल्यकाल
सचिन सिंहको जन्म भारतको दार्जिलिङ जिल्लाको कालिम्पोङमा भएको थियो। कक्षा ६ मा पढ्दा उनले राजु गुरुङसँग संगीत सिकेका थिए । त्यसपछि उनले वरिष्ठ संगीतकार र एरेन्जरको निर्देशनमा संगीत वाद्ययन्त्र बजाउन सिके। उनले संगोत दिएको पहिलो धुन फेरी फेरी गोधुले थियो, यो धुन उनले जुनियर हाई स्कुलमा पढ्दा संगीत दिएका थिए । सन् १९८१ मा, यो गीतबाट उनले भानु जयन्ती समारोहमा पहिलो पुरस्कार जित्यो जहाँ उनले गीत गाएका थिए। उनले संगीत प्रतियोगिताहरूमा भाग लिन थाले, उनी स्कूल र कलेज स्टेजहरूमा देखा परे र सांगीतिक कार्यक्रमहरू आयोजना गर्न थाले। उनी आरडी बर्मन र दीप श्रेष्ठको संगीतबाट प्रेरित थिए। काठमाडौं आउनुअघि सचिन सिक्किमको गान्तोकमा एक वर्ष बसे ।
संगीत
काठमाडौंमा, सचिनले सिम्फोनिक स्टुडियोमा गिटारवादकको रूपमा काम गर्न थाले, स्कूलमा संगीत सिकाए र रेस्टुरेन्टमा गितार बजाए। उनले बिस्तारै फिल्म र एल्बमका लागि गीतमा संगीत भर्ना थाले। उनले सन् १९९१ मा सुकमित गुरुङको एल्बम हिजो आजका लागि हिजो आज संगीत संयोजन गरेका थिए । त्यसपछि उनले सुबोध श्रीधरको नेपाली फिल्म स्विकारमा संगीतको भरेका थिए । दुई वर्ष पछी उनले फेरि फिल्म धर्ममा काम गरे जहाँ उनको खासै चर्चा भएन । चलचित्र रगतमा मेरो माया लै बारी लाइ गीतबाट उनले ध्यान तानेका थिए । उनको फिल्म सगुन (१९९८) बाट चर्चा कमाए आयो जहाँ उनले आगो लाग्यो दिलैमा दमकल बोलैदेउ जस्ता लोकप्रिय गीतहरू रचना गरे।
यो सचिनको सांगीतिक करियरको टर्निङ प्वाइन्ट थियो। लाठी चार्ज नगर, कहाँबाट आयौ आज, कसको आँखा लाग्यो (प्रवाहिनीर), सानो छ गाउँ (सानो संसार) र के कुरा (अझै पनि) उनका चर्चित रचनाहरू हुन्।
स्लमडग मिलियनेयर
स्लमडग मिलियनेयर २००८मा बनेको अङ्ग्रेजी भाषाको एक चलचित्र हो । अकडमी अफ मोशन पिक्चर आर्ट्स एंड साइंसेज द्वारा प्रदत्त ८१ औ ओस्कार पुरस्कार समारोहमा ८ पुरस्कार पाउन सफल चलचित्र हो ।
गेटिसबर्ग सम्बोधन
गेटिसबर्ग सम्बोधन ( अंग्रेजी : Gettysburg ठेगाना) अमेरिकी राष्ट्रपति अब्राहम लिङ्कन द्वारा दिइएको एक भाषण अमेरिका को इतिहास मा सबैभन्दा यादगार सम्बोधनहरु मा गणना गरीन्छ। यो लिङ्कनले बिहीबार, नोभेम्बर १९, १८६३ मा पेन्सिलभेनिया राज्य को गेटिसबर्ग शहर मा राष्ट्रिय सैनिक कब्रिस्तान को समर्पण दिन मा पढेका थिए, जब साढे चार महिना पछि अमेरिकी गृहयुद्ध समाप्त भएको थियो र अमेरिका दुई भागमा हुँदै हुँदै बचेको थियो। सम्पूर्ण सम्बोधन मात्र दुई मिनेट को बारे मा थियो, तर यसमा उनले नयाँ शब्दहरुमा मानिसहरुको बराबर अधिकार र स्वतन्त्रता को अमेरिकी घोषणापत्र मा उठाइएका सिद्धान्तहरु लाई दोहोर्याए।
भाषण
Now we are engaged in a great civil war, testing whether that nation, or any nation, so conceived and so dedicated, can long endure. We are met on a great battle-field of that war. We have come to dedicate a portion of that field, as a final resting place for those who here gave their lives that that nation might live. It is altogether fitting and proper that we should do this.
आज हामी एक भयंकर गृहयुद्ध लडिरहेका छौं कि यो राष्ट्र, वा कुनै पनि राष्ट्र जुन यति कल्पना गरीएको छ र यति समर्पित छ, बाँच्न सक्छ। हामी त्यो युद्ध को एक महान रणभूमि मा उभिएका छौं। हामी ती भूमि को एक अंश को लागी उनीहरुको अन्तिम निन्द्रा को लागी यहाँ आएर आफ्नो जीवन त्यागेका छौं ताकि राष्ट्र बाँच्न सक्छ। त्यो सही हो र यो सही छ कि हामी आज यो गर्छौं।
तर, ठूलो मात्रा मा, हामी यो भूमि समर्पित गर्न सक्दैनौं, हामी पवित्र गर्न सक्दैनौं, हामी पवित्र गर्न सक्दैनौं। ती बहादुर पुरुषहरु, जो जीवित र मरेका छन्, जो यहाँ लडेका छन्, यसलाई यति पवित्र बनाएका छन् कि हामीसँग यसको कम वा कम गर्ने क्षमता छैन।संसारले आज हामी यहाँ के भन्दछौं भन्ने बारे धेरै चिन्ता गर्दैन, न त यो लामो समय सम्म सम्झनेछ, तर उसले के गरेको छ कहिल्यै बिर्सने छैन। बरु, हामी आफैंलाई अधुरो कार्य को लागी समर्पित गर्न बाध्य छौं जुन यहाँ लडाकुहरु यति गर्व संग अगाडि बढाइएको छ - ती सम्मानित मृतहरु बाट आत्मसमर्पण को भावना लिन को लागी जसको कारण उनीहरुले आफ्नो सबै थोक दिएका छन् - कि आज यहाँ मर्नेहरु को समाधान गर्नुहोस्। व्यर्थमा न मर्नुहोस् - कि यो राष्ट्र, भगवानको अधीनमा, स्वतन्त्रताको नयाँ जन्म लिनेछ - र त्यो जनताको सरकार, जनता द्वारा, जनताको लागी, यो संसार मा अन्त्य हुनेछैन।
पस्मिना (कपडा)
पस्मिना ( {{IPAc-en|p|V|S|"|m|i:|n|@|,_|p|{|S|-}}, समेत)    कश्मीरी उनले बनेको एक दोसल्ला हो। यो भारतको कश्मीरमा पाइने चाङ्थाङ्गी बाख्राको रौँबाट तयार पारिन्छ। यो बाख्राको विभिन्न नस्ल र प्रजातिहरू छन्। 'पस्मिना' शब्द फारसी शब्द 'पस्म'ले बनेको छ जसको अर्थ उन हुन्छ र कश्मीरी भाषामा यसलाई नरम सुन भन्ने गरिन्छ। पस्मिना उन भारतको कश्मीर क्षेत्रको चाङ्थाङ उपत्यकाको चाङ्थाङ्गी बाख्रा, उत्तर भारतको हिमाचल प्रदेशको मारला र चेङ्गु बाख्रा र नेपालको च्याङ्ग्रा बाख्राबाट एकत्र गर्ने गरिन्छ। कश्मीर र नेपालमा चर्खाबाट पस्मिना दोसल्ला बनाइने गरिन्छ।
सामान्य कश्मीरी र पश्मिना दुवै एउटै बाख्राको रौँबाट तयार पारिन्छ तर सामान्य कश्मीरीको व्यास १२ देखि २१ माइक्रोनसम्म हुन्छ, जबकि पस्मिनाले १२ देखि १६ माइक्रोनसम्मको फाइबरलाई मात्र जनाउँछ।
मानव जाति विज्ञान
मानव जाति विज्ञान (ग्रीक शब्द ἔθνος अथानोस, जसको अर्थ "मानिस, राष्ट्र, जाति") मानव शास्त्रको एउटा शाखा हो जसले मानवको उत्पत्ति, प्रसार, प्राविधिकता, धर्म, भाषा र सामाजिक संरचनाको तुलना तथा विश्लेषण गर्दछ।
वैज्ञानिक शाखा को रूप मा
मानव शास्त्र संस्कृति को अध्ययन गर्न बिभिन्न संस्कृतिक समुहहरु को अलग अलग अध्ययन गरि  तिनीहरु को समान्ता र फरक अध्ययन गरिन्छ। मानवविज्ञानको शुरुवात गर्ने श्रेय एडम फ्रान्ज कोल्लरलाई दिइन्छ । उनले १७८३ मा  भियनामा प्रकाशित आफ्नो पुस्तक(Historiae ivrisqve pvblici Regni Vngariae amoenitates) मा यो शब्द को उल्लेख गरेका थिए।
आर्थिक सङ्कटहरूको सूची
यो आर्थिक सङ्कट तथा मन्दीको सूची हो।
पहिलो शताब्दी
यो रोमको मुख्य बैङ्किङ घरानाद्वारा भारी मात्रा अप्रतिभूत ऋण/कर्जा प्रवाहको कारण भएको थियो।
२००७-२००८ को वित्तीय सङ्कट
सन् २००७-२००८ को वित्तीय सङ्कट एक गम्भीर विश्वव्यापी वित्तीय सङ्कट थियो। खराब कर्जाको कारण बैङ्कहरूले अत्यधिक जोखिम लिने संयुक्त राज्य अमेरिकामा यो सङ्कट १५ सेप्टेम्बर २००८ मा लेहम्यान ब्रदर्स दामासाही भएसँगै र अन्तर्राष्ट्रिय बैकिङ सङ्कटसँगै चरम शिखरमा पुगेको थियो। यो सङ्कटले महान् आर्थिक शिथिलता विश्वव्यापी आर्थिक शिथिलता निम्त्याएको थियो जुन कोरोनाभाइरसका कारण परेको आर्थिक शिथिलता भन्दा अघि महामन्दी पछि कै ठूलो आर्थिक मन्दी थियो।    यसको पछि पछि युरोपेली कर्जा सङ्कट सुरु भएको थियो जुन सन् २००९ को उत्तरार्धमा युनानमा र सन् २००८–२०११ आइसल्यान्डेेेली वित्तीय सङ्कटबाट सुरु भएको थियो।
घर-जग्गा बबलमा वृद्धि
१९९७ र २००६ बीच अमेरिकी घरको मूल्यमा १२४% वृद्धि भयो। २००१ मा समाप्त हुने दुइ दशकको समयमा, घरको राष्ट्रिय माध्यिक मूल्य औसत घरेलू आय भन्दा २.९ देखि ३.१ रह्यो । यो अनुपात २००४ मा ४.० र २००६ मा ४.६ सम्म पुग्यो। । यो आवासीय बुमको परिणामस्वरूप घर जग्गाको कयौं मालिकहरूले आफ्नो घरको लागि न्यूनतम ब्याज दरमा वित्त व्यवस्थापन गरे, वा मूल्यवृद्धि द्वारा सुरक्षित द्वितीय बन्धकको साथ उपभोक्ताको व्ययमा वित्त व्यवस्थापन गरे।
यस प्रकार घरको माग र मूल्य बढिरहेको थियो। त्यसैले लगानीकर्ताकरूको ध्यान अमेरिकाको घर-जग्गा तर्फ मोडियो । घर जग्गाको बढ्दो मूल्य देखेर लगानीकर्ताहरू घर-जग्गामा लगानी गर्न थाले। अमेरिकामा घरको माग र घर-जग्गाको मूल्य निरन्तर बढीरहन्छ भन्ने उनीहरूको अनुमान थियो ।
घर जग्गामा चलेको यो तेजीको फाइदा इन्भेस्टमेन्ट बैंक (मर्चेन्ट बैंक) हरू पनि उठाउन चाहन्थे। इन्भेस्टमेन्ट बैंक कम्पनीलाई पूँजी संकलन गर्न, मर्जर तथा अधिग्रहणमा मद्दत गर्न, डेरिभेटिभ ट्रेडिङ गर्न सुबिधा प्रदान गर्छ । इन्भेस्टमेन्ट बैंकहरूले बैंक सँग लोन (ऋण) खरिद गर्न थाले र कयौं लोनलाई मिलाएर मिश्रित डेरिभेटिभ प्रोडक्ट बनाउन लागे, जसको नाम कोल्याटरलाईज्ड डेब्ट अल्बिगेसन ( Collateralized debt obligation, CDO) राखिएको थियो। र यी सिडिओहरूलाई इन्भेस्टमेन्ट बैंकहरूले क्रेडिट रेटिङ एजेन्सीबाट रेटिङ गराए। क्रेडिट रेटिङ एजेन्सी ती ऋणहरूलाई मूल्याङ्कन गर्ने काम गर्थ्यो। (ती ऋणहरूलाई जाँच गर्थ्यो ती सिडिओलाई ग्रेड प्रदान गर्थ्यो ।) त्यसपछी इन्भेस्टमेन्ट बैंक ती सिडिओहरू लगानीकर्ताहरूलाई बिक्री गर्थे। सामान्यतया बैंकले ऋणीलाई ऋण दिने समयमा बैंक ऋणीको वित्तिय अवस्था जाँच गरेर, उनको आय-व्याय प्रामाणित गरेर मात्र ऋण स्वीकृत गर्छ। यो मामिलामा बैंकले ऋण इन्भेस्टमेन्ट बैंकलाई बिक्री गरिरहेको थियो। भने इन्भेस्टमेन्ट बैंक ती ऋणलाई जोडेर सिडिओ बनाएर लगानीकर्ताहरूलाई बेचिरहेको थियो। यसमा ऋणको जोखिम बैंकले इन्भेस्टमेन्ट बैंकलाई हस्तान्तरण गरेको थियो र इन्भेस्टमेन्ट बैंकले ऋणको जोखिम सिडिओ लगानीकर्तालाई हस्तान्तरण गरेको थियो। क्रेडिट रेटिङ एजेन्सीले ती मध्ये धेरै सिडिओलाई "ट्रिपल ए" (एएए) रेटिङ प्रदान गरे। एएए रेटिङ सबैभन्दा उच्च रेटिङ हो, र यो रेटिङ पाएको लगानीलाई सबैभन्दा सुरक्षित लगानी मानिन्छ। एएए रेटिङ र राम्रो प्रतिफल देखेर लगानीकर्ताहरू सिडिओमा झुम्मिए। सिडिओको बढ्दो माग र आकर्षण देखेर इन्भेस्टमेन्ट बैंक बैंकहरू सँग अझै धेरै ऋणको माग गर्न थाले। तर बैंकले राम्रो वित्तीय अवस्था भएका र ऋण तिर्न सक्षम भएकाहरूलाई आवास ऋण दिइसकेका थिए। त्यसैले बैंकले ती मानिस हरूलाई पनि आवास ऋण दिन थाले जसले ऋण चुकाउन सक्छ्न् भन्ने कुनै निश्चितता थिए। यस्तो असुरक्षित स्तरको ऋणलाई सबप्राइम लोन भनिन्छ। धेरै लोन बेचेर इन्भेस्टमेन्ट बैंक बाट धेरै कमिसन पाउने चक्करमा बैंकले वित्तीय क्षमता र अवस्था जाँच नगरी ऋण दिइरहेको थियो। बैंक यी सबप्राइम लोन इन्भेस्टमेन्ट बैंकलाई बिक्री गर्थे र इन्भेस्टमेन्ट बैंक यी सुबप्राइम लोनको सिडिओ बनाएर क्रेडिट रेटिङ एजेन्सीबाट "एएए" रेटिङ दिलाउन थाले । लगभग ७०% सिडिओलाई क्रेडिट रेटिङ एजेन्सीले "एएए" रेटिङ प्रदान गरेको थियो। "एएए रेटिङ"को कारणले ती सबप्राइम लोनबाट बनेको सिडिओ को पनि राम्रो माग आउन थाल्यो ।
यसरी बैंकले सबप्राइम लोन बिक्री गरिरह्यो र इन्भेस्टमेन्ट बैंकले उक्त सबप्राइम लोनको सिडिओ बनाएर लगानीकर्ताहरूलाई बिक्री गरिरहे। सन् २००० देखी २००७ सम्म इन्भेस्टमेन्ट बैंकहरूले अरबौं अरबौं डलरको सिडिओ बेचेर अरबौं डलरको मुनाफा कमाइरहेका थिए। बैंक, इन्भेस्टमेन्ट बैंक को साथसाथै क्रेडिट रेटिङ एजेन्सी पनि निकै मुनाफा कमाइरहेका थिए। मुडिज (Moody's Investors Service ), एक अमेरिकी क्रेडिट रेटिङ एजेन्सी कम्पनी थियो, को मुनाफा २००० देखी २००७ को बिचमा ४ गुणाले बृद्धि भएको थियो ।  बैंक, इन्भेस्टमेन्ट बैंक र क्रेडिट रेटिङ एजेन्सी को मिलिभगतको काम २००८ को सुरुवातसम्म यसरी नै चलिरह्यो ।
एआइ जी (AIG American International Group ), विश्वको सबैभन्दा ठूलो बीमा कम्पनीले सिडिओको जोखिम बहन गर्न थाल्यो । बिमा नोक्सानबाट सुरक्षा पाउन गरिन्छ। एआइजीलाई लागेको थियो सिडिओलाई "एएए" रेटिङ प्रदान गरिएको छ। त्यसैले सिडिओ असफल हुने सम्भावना निकै कम छ। त्यसैले उसले सिडिओ मा बिमा सेवा प्रदान गर्न सुरु गर्‍यो। र त्यसको नाम क्रेडिट डिफल्ट स्वाप राखियो। सिडिओ लगानीकर्ता क्षतिबाट सुरक्षा पाउन सिडिएस को खरिद गर्न थाले। सिडिएस को विशेष कुरा यो थियो कि सिडिओ नभएको मनिसले पनि सिडिएस खरिद गर्न सक्थे। जसले सिडिएस खरिद गरेका थिए, उनीहरूले हरेक त्रैमासमा एआइजीलाई प्रिमियम रकम बुझाउनु पर्थ्यो । यदि सिडिओ असफल भएमा फेल भएमा, त्यसको क्षति एआइजीले बहन गर्थ्यो। सिडिएस को बिक्री बापत एआइजीले आफ्नो कर्मचारी तथा अभिकर्ताहरूलाई ठूला ठूला बोनस प्रदान गरिरहेको थियो । तर एआइजीले "यदी सिडिओ फेल भयो भने कती क्षति बहन गर्नुपर्छ्" भन्ने कुरा कहिल्यै सोचेन ।
लोन डिफल्ट
बैंकले दिएको धेरैजसो ऋण समायोज्य दरको ऋण थियो। समायोज्य दरको ऋणको ब्याजदर सुरुवातको केहि समय त निकै न्युन हुन्थ्यो तर केहि वर्ष पछी निकै धेरै हुन्छ। धेरै जसो सबप्राइम लोन ऋणीलाई समायोज्य दरको बारेमा केही ज्ञान थिएन र बैंकले पनि यसको बारेमा केहि जानकारी दिएको थिएन। जो व्यक्तिले समायोज्य दरमा सबप्राइम लोन लिएका थिए, उनीहरूले सुरुमा त निकै कम ब्याज तिर्नुपर्‍यो तर केहि वर्ष पछी (३-४ वर्षपछि) खासगरी २००७ पछी उनीहरूले लिएको ऋणको ब्याज निकै बढी भयो। धेरै जसो  ऋणीलाई समायोज्य दरको बारेमा केही ज्ञान थिएन र ब्याजदर बढ्ने बित्तिकै जसले सबप्राइम लोन लिएका थिए, उनीहरूलाई बढेको यो ब्याज तिर्न निकै मुस्किल पर्न थाल्यो र उनीहरूले लोन डिफल्ट गर्न सुरु गरे अर्थात उनीहरूले ऋण चुकाउन बन्द गरे।
तब बैंकहरूले धितोको घर बेचेर त्यो ऋण असुल गर्न थाले। अर्थात बैंकहरूले आफ्नो पैसा ती घरहरू बेचेर उठाउन सुरु गरे। यो यसकारणले भइरहेको थियो किनभने बैंकले उनीहरूको जाँच बिना र उनीहरूको ऋण तिर्न सक्ने क्षमता बिना नै उनीहरूलाई ऋण प्रदान गरिरहेको थियो। धेरै जसो ऋणीहरूसँग त लगातारको कमाइ (ढुक्कको कमाइ) पनि थिएन। तैपनि बैंकहरूले उनीहरूलाई आवास ऋण दिइरहेको थियो। यहाँ बैंकहरूले अर्को गल्ती पनि गरे। आवास खरिदको लागि ऋणीहरूले सबै पैसा बैंकबाट ऋण लिएका थिए। २००५ मा ५०% ऋणीहरूले घर किन्न आफ्नो तर्फबाट केही लगानी गरेका थिएनन् र बैंकबाट नै सबै पैसा राखेका थिए । जबकि सामान्यतया घर किन्नको लागि ऋणीले केही पैसा आफ्नो तर्फबाट राख्नु पर्थ्यो र बाँकी पैसा बैंकले ऋण दिने गर्थ्यो।
अब ब्याजदरमा वृद्धि भएपछि लोन डिफल्ट गर्ने अथवा ऋण नचुकाउने ऋणीहरूको संख्य बिस्तारै बढ्दै गयो। तब बैंकले सबै घरलाई लिलामीमा बेच्न थाल्यो। डिफल्ट गर्नेहरू धेरै भएकाले बैंकले धेरै घरहरू लिलामीको लागि निकाल्यो। २००७-०८ मा ब्याजदर पनि ५% मा आइसकेको थियो। बैंकले धेरै मानिसहरूलाई ऋण दिइसकेको थियो। त्यसैले लिलामी निकालिएको ती घरको लागि कोही ग्राहक भेटिएनन्। जसको कारण घरको मूल्य निकै घट्ययो र निकै कम स्तरमा आयो। जो मानिसहरूले घर किन्नको लागि ऋण लिएका थिए उनीहरूको ऋण घरको भाउ भन्दा निकै धेरै थियो। उनीहरूले जब घर खरिद गरेका थिए, घरको भाउ निकै उच्च थियो तर अब घर-जग्गामा निकै गिरावट देखिएको थियो। त्यसैले आवास लोन डिफल्ट गर्ने ऋणीहरूको संख्या बढ्दै गयो। यो डिफल्टको कारणले बैंकमा पैसा आउन बन्द भयो।
वित्तीय बजार मा प्रभाव
यो डिफल्टको कारणले सिडिओ फेल भयो र सिडिओको मूल्य शून्य बराबर भयो। जो लगानीकर्ताहरूले सिडिओमा लगानी गरेका थिए उनीहरूको पुरै पैसा डुब्यो। जो लगानीकर्ता तथा कोष व्यवस्थापकहरूलाई सबप्राइम लोनको बारेमा ज्ञान थियो, उनेहरूलाई सिडिओ जुन्सुकै बेलामा पनि फेल हुन सक्छ भन्ने कुरा थाह थियो। त्यसैले उनीहरूले धेरै मात्रामा सिडिएस खरिद गरेका थिए अर्थात सिडिओको बिमा गरेका थिए। र जब सिडिओ फेल भयो, उनीहरूलाई निकै मुनाफा भयो। सिडिओमा जोखिम बहन गर्ने भनेर सिडिओको बिमा गर्ने एआइजी कम्पनीलाई ९९ अरब डलरको नोक्सान भयो।
एआइजी निकै ठूलो कम्पनी थियो र यसमा रहेका धेरै कर्मचारीहरूको जागिर बचाउन अमेरिकी संघीय सरकारले बेल आउन गर्यो। सरकारले ८५ अरब $ दिएर एआइजीलाई डुब्नबाट बचायो। यो देखेर लगानीकर्ताहरूले सिडिओ किन्न बन्द गरे। बैंकहरूबाट लोन खरिद गरि इन्भेस्टमेन्ट बैंकले सिडिओ बनाएको थियो र त्यस्ता सिडिओ इन्भेस्टमेन्ट बैंकसँग थुप्रै संख्यामा थियो र अब सिडिओ खरिद गर्ने कोही लगानीकर्ताहरू थिएनन्। र त्यो सिडिओको नोक्सान इन्भेस्टमेन्ट बैंकहरूले व्यहोर्नु पर्यो।
अमेरिकाका शिर्ष १० इन्भेस्टमेन्ट बैंकहरू भुइँमा बजारिए। अमेरिकाको एक टप इन्भेस्टमेन्ट बैंक "लेहम्यान ब्रदर्स" टाट पल्टियो (दामासहीमा पर्यो)। र लेम्यान ब्रदर्सका करिब २५००० कर्मचारीहरूले जागिरबाट हात धुनुपर्यो। बियर स्टर्नलाई जेपि मोर्गन चेसले खरिद गर्यो र मेरिल लिन्चलाई बैंक अफ अमेरिकाले खरिद गर्यो। यस संकटमा बैंक तथा अन्य वित्तीय संस्थाहरूलाई ४५० अरब डलरको नोक्सान भयो। सिडिओ र सिडिएस मा कुनै नियमन थिएन। फेडरल रिजर्भले बैंकको धितोलाई त नियमन गर्थ्यो तर सिडिओ र सिडिएसलाई नियमन र नियन्त्रण गर्ने कुनै निकाय थिएन।
यसबाट क्रेडित क्रन्चको स्थिति पैदा भयो। ऋण पाउनको लागि मुस्किल भयो। धेरै व्यापार व्यवसाय ऋण पाउन र पूँजी जुटाउन नसकेर बन्द भए। अमेरिकाको आर्थिक वृद्धि ठप्प भयो र बेरोजगारी निकै बढ्यो।
अमेरिकामा प्रभाव
संयुक्त राज्य अमेरिकामा श्रमिक र सम्पत्तिद्वारा उत्पादित वस्तु तथा सेवाको निर्यात २००८ को चौथो त्रैमास र २००९ को पहिलो त्रैमासमा ६ प्रतिशतको वार्षिक दरले गिरावट भयो। अमेरिकामा बेरोजगारी दर अक्टोबर २००९ मा १०.२% सम्म बढ्यो, जुन १९८३ यताकै उच्चतम बिन्दु थियो र यस संकट पूर्वको स्थिती भन्दा दोब्बर थियो। प्रति सप्ताह कामको औसत घण्टा ३३ सम्म घट्यो, जुन १९६४ देखि सरकारद्वारा तथ्यांक संग्रह आरम्बभ गरेपछि को न्यूनतम विन्दु थियो।
वैश्विक प्रभावहरू
अमेरिका विश्वको सबैभन्दा ठूलो अर्थतन्त्र हो। सबैभन्दा ठूलो अर्थतन्त्रमा असर परेपछि त्यो सँग जोडिएका सबै अर्थतन्त्रहरू प्रत्यक्ष -अप्रत्यक्ष रुपमा प्रभावित भए। २००८ को वित्तीय संकट यति गहिरो थियो कि यसको असर पुरै विश्वमा परेको थियो र विश्वव्यापी आर्थिक मन्दी आयो।
बाङ्लालिङ्क
बाङ्लालिङ्कले दुई वर्ष भन्दा कम समयमा वा डिसेम्बर २००५ सम्म १ मिलियन प्रयोगकर्ता र अक्टोबर २००६ मा ३ मिलियन प्रयोगकर्ताहरूबाट समर्थन प्राप्त गरेको थियो। डिसेम्बर २००७, बाङ्लालिङकले ७.१ मिलियन भन्दा बढी ग्राहकहरूका साथ, एक्टेल (हाल रोबी) लाई उछिन्दै बङ्गलादेशको दोस्रो ठूलो दूरसञ्चार कम्पनी बनेको थियो।
सहिद स्मारक सि-डिभिजन लिग
सहिद स्मारक सी-डिभिजन लिग नेपाली फुटबल जगतमा सहिद स्मारक ए-डिभिजन लिग र सहिद स्मारक बि-डिभिजन लिग पछिको तेस्रो दर्जाको राष्ट्रिय फुटबल लिग हो। यस लिगलाई अखिल नेपाल फुटबल सङ्घले सञ्चालन गर्ने गर्दछ।
बाङ्लालिङ्क
अगस्ट २०१८ सम्म, बाङ्लालिङकले ३३.४ मिलियन प्रयोगकर्ताका साथ २१.८८% बजार साझेदारी गरेको थियो। यो विश्वव्यापी सञ्चार नियन्त्रक कम्पनी (अरबीको अनुवादित नाम) स्वामित्वमा रहेको माल्टाको दूरसञ्चार भेन्चर्स लिमिटेडको एक पूर्ण स्वामित्वमा रहेकोे सहायक कम्पनी हो।
बाङ्लालिङ्कले डिसेम्बर २००५ सम्म १.०३ मिलियन प्रयोगकर्ताहरूका माझ सेवा प्रदान गरेको थियो। बाङ्लालिङ्कका प्रयोगकर्ताहरूको सङ्ख्या २५७ प्रतिशतले वृद्धि हुँदै, सन् २००६ को अन्तमा ३.६४ मिलियन भन्दा बढी नाघेको थियो, र त्यस वर्षको विश्वमा सबैभन्दा तेस्रो बढ्दो दूरसञ्चार कम्पनी बन्न सफल भएको थियो। अगस्ट २००६ मा, बाङ्लालिङ्क पहिलो पोस्टपेड र प्रीपेड जडानका लागि बङ्गलादेश दूरसञ्चार कम्पनी लिमिटेडबाट निशुल्क आगमन कलहरू उपलब्ध गराउने पहिलो कम्पनी बनेको थियो। २० अगस्ट २००८ मा, बाङ्लालिङ्कका प्रयोगकर्ताहरूको सङ्ख्याले १ करोड नाघेको थियो।
इतिहास
शेबा टेलिकम (प्रा) लिले सन् १९८९ मा अनुमतिपत्र प्राप्त गरेको थियो। जसमा यसले बङ्गलादेशका १९९ वटा उपजिल्लाका ग्रामिण भेगमा कार्य सञ्चालन गरेको थियो। पछि यसले नोभेम्बर १९९६ मा राष्ट्रव्यापी १५ वर्षीय विमोसप्र अनुमतिपत्र प्राप्त गरेको थियो। नोभेम्बर १९९६ मा यसले आफ्नो व्यापारलाई बढाई सेलुलर मोबाइल, रेडियो टेलिफोन सेवामा विस्तार गरेको थियो।
सञ्जाल
बाङ्लालिङ्कले हालै कुल आवृत्तिको ५३ प्रतिशतले १०.६ मेगाहर्ज आवृत्ति हासिल गरी ३,००० करोड टाका कमाएको छ। कम्पनीले फेब्रुअरी २०१८ मा चौथो पुस्ता इजाजत पत्र प्राप्त गरेको थियो र ९,५०० आधार स्टेशनहरू मध्य ४०० मा आफ्नो चौथो पुस्ता सेवाहरू उपलब्ध गराएको थियो। यसले हालको सञ्जाल अवस्था सुधार गर्न १ अरब अमेरिकी डलर भन्दा बढी लगानी गरेको थियो।
गरम (चलचित्र)
गरम २०१६ तेलुगु एक्शन प्रेमप्रसङ्गयुक्त हास्य चलचित्र हो जुन मदन मोहन रेड्डीद्वारा लिखित र निर्देशन र साई कुमारद्वारा निर्मित गरिएको हो जसमा आदि र अदा शर्मा मुख्य भूमिकामा छन् ।  चलचित्र फेब्रुअरी १२, २०१६ मा विश्वव्यापी रूपमा रिलीज भयो र आलोचक र दर्शकहरूको मिश्रित प्रतिक्रिया प्राप्त भयो ।
नोबेल साहित्य पुरस्कार
साहित्यमा नोबेल पुरस्कार (Nobelpriset i litteratur) वार्षिक रूपमा साहित्यमा उल्लेखनीय योगदान गर्ने साहित्यकारहरूलाई स्वीडीश एकेडमीले प्रदान गर्दछ । यो ५ नोबेल पुरस्कार साहित्य, रसायन विज्ञान, भौतिक शास्त्र, शान्ति र क्रिया विज्ञान तथा चिकित्सा मध्ये एक हो जसलाई सन् १८९५ मा अल्फ्रेड नोबेलको इच्छा अनुसार स्थापना गरिएको थियो । यो पुरस्कार नोबेल फाउन्डेसन द्वारा प्रशासित र एकेडमी द्वारा निर्वाचित पाँच सदस्य हुन्छन् जो साहित्यका लागि नोबेल समितिको प्रस्तावमा स्वीडीश एकेडमीद्वारा सम्मानित गर्ने गरिन्छ । यो पुरस्कार प्रत्येक वर्ष डिसेम्बर १० मा नोबेलको मृत्युको वार्षिकोत्सवमा एक वार्षिक समारोहमा स्टकहोममा प्रस्तुत गर्ने गरिन्छ । साहित्यको पहिलो नोबेल पुरस्कार सन् १९०१ मा फ्रान्सेली कवि तथा निबन्धकार सुली प्रुधोम साहित्यमा नोबेल पुरस्कार प्रदान गरिएको थियो । स्टकहोममा नोबेल पुरस्कार सम्मान समारोहको मुख्य आर्कषण त्यस बेला हुन्छ जब नोबेल पुरस्कार विजेतालाई महामहिम स्विडेनको राजाको हाथबाट पुरस्कार प्राप्त गर्ने गरिन्छ । स्वीडिश एकेडमीले हालको वर्षहरूमा केही महत्त्वपूर्ण आलोचनाहरूलाई आकर्षित गरेको छ । केही आलोचकहरूको यो तर्क छ कि केही प्रसिद्ध लेखकहरूलाई यो पुरस्कार दिईएन र अन्य व्यक्तिहरूको यो कथन छ कि यस पुरस्कारलाई ग्रहण केहि प्रसिद्ध लेखक यस पुरस्कारको योग्य छदै थिएनन् । यस कुरालाई लिएर बेलाबेलामा विवाद हुने गरेको छ कि यस पुरस्कारको मनोनयनमा तथा हालमा साहित्यिक विजेताहरूको अन्तिम चयनमा राजनीतिक हित लुकेको हुन्छ।
प्रतिफल (करार)
प्रतिफल वैध करारको लागि एक अत्यावश्यकीय तत्त्व हो । कानुनी अर्थमा प्रतिफलले एउटा पक्षले प्राप्त गरेको अधिकार, हक, लाभ वा फाइदा वा अर्को पक्षले व्यहोर्नु पर्ने नोक्सान , दायित्व वा पूरा गर्नु पर्ने कर्तव्यलाई जनाउँदछ । प्रतिफल कानुनि नजरमा मूल्यवान हुन्छ र यो वादी पक्षको लागि केहि फाइदा हुन सक्दछ भने प्रतिवादी पक्षको लागि केहि हानि हुन सक्छ । प्रतिफल भन्नाले प्रस्ताव उल्लेखित काम गरिदिए वा नगरी दिएबापत कुनै काम गरी दिने वा नगरी दिने गरी गरेको कबुल सम्झनु पर्दछ ।
निर्मल पुर्जा
जीवनवृति
उनले सम्भव छ (Project Possible) भन्ने नाराका साथ ७ महिनाभित्र सबैभन्दा ठूला १४ वटै हिमाल आरोहण गर्ने अभियान थालेका थिए । 'असम्भवलाई सम्भव बनाउनु र मानवको सीमिततालाई अर्को तहमा पुर्‍याउनु नै हाम्रो एक मात्र लक्ष्य थियो’ पुर्जाले आफ्नो ट्विटरमार्फत् भनेका छन् । अप्रिल २०१९बाट सुरु गरेको यस अभियानअन्तर्गत उनले सन् २०१९ मे २०१९ मा विश्वको सर्वोच्च हिमाल सगरमाथा आरोहण गरेका थिए । उनले महालंगुर हिमशृंखलामा पर्ने सगरमाथा, ल्होत्से र मकालु हिमाल ४८ घन्टाभित्र चढ्दा यसअघि पाँच दिनमा चढेको आफ्नै कीर्तिमान तोडेका थिए । उनले अभियानको अन्तिम आरोहण सन् २०१९ अक्टोबर २९ बिहान ८:५८ (स्थानीय समय) तिब्बत, चीनको सिसापाङ्मा हिमालको गरे । उनले वसन्त याममा (६) र गर्मी याममा (५) सबैभन्दा धेरै आठ हजार मिटरमाथिका हिमाल चढेका छन् ।
विवाद
निर्मल पुर्जाले कुवेतको एक आरोहण दललाई आमादब्लम हिमाल आरोहणका क्रममा अनधिकृत रूपमा कुवेतको राष्ट्रिय झण्डा चुचुरोमा ओछ्याउन सहयोग गरेको आरोप लागेको छ। उनले उक्त काममा आफूले सहयोग गरेको तर त्यो गैरकानुनी र आफ्नो बदनियत नभएको प्रस्टीकरण दिएका छन्।
पुरी (खाना)
पुरी' (कन्नड: ಪೂರಿ, पञ्जाबी: ਪੁੜੀ (पुडी), हिन्दी: पुड़ी , পুৰি, , तेलगु: పూరి (पुरी), तमिल: பூரி ) नेपाल, भारत, पाकिस्तान लगायतका दक्षिण एसियाका राष्ट्रहरूमा प्रचलित एक प्रकारको परिकार हो । यो नास्ता, खाजा तथा हल्का खानाको रूपमा पनि खाइन्छ । यो विशेषत तरकारीको साथमा खाइन्छ।
प्रतिभा पाटिल
प्रतिभा देवीसिंह पाटिल (उपनाम:प्रतिभा ताई) (जन्म १९ डिसेम्बर १९३४) स्वतन्त्र भारतको ६० वर्षको इतिहासमा पहिलो महिला राष्ट्रपति तथा क्रमानुसार १२औ राष्ट्रपति रहेकी थिइन् । राष्ट्रपति चुनावमा प्रतिभा पाटिलले आफ्नो प्रतिद्वन्द्वी भैरोंसिंह शेखावतलाई तीन लाख भन्दा अधिक मतले हराएकी थिइन् । प्रतिभा पाटिलले ६,३८,११६ मत पाएकी थिइन्, भने भैरोंसिंह शेखावतले ३,३१,३०६ मत पाएका थिए । उनी २५ जुलाई २०१२ मा संसदको सेन्ट्रल हालमा आयोजित समारोहमा नव निर्वाचित राष्ट्रपति प्रणव मुखर्जीलाई आफ्नो कार्यभार सुम्पेर राष्ट्रपति भवनबाट बिदा लिएकी थिइन्।
सोम बहादुर कुमाल
}}
सोम बहादुर कुमाल एक नेपाली एथलेटिक्स खेलाडी हुन्। उनी मुख्य गरि एथलेटिक्स अन्तर्गत छोटो दौडको राष्ट्रिय खेलाडी हुन्। नेपाली राष्ट्रिय दौड खेलाडी उनी नेपाल आर्मी क्लबबाट घरेलु प्रतियोगिताहरूमा सहभागीता जनाउने गर्दछन्। एथ्लेटिक्सको ८०० मीटर दौडका राष्ट्रिय किर्तिमान बनाएका उनले २०१९ को दक्षिण एसियाली खेलकुदमा काश्य पदक जितेका थिए।
खेल जीवन
सोम बहादुर कुमाल नेपाली एथ्लेटिक्स खेलका छोटो र मध्य गतिका खेलाडी हुन्। एथलेटिक्समा ८०० मिटर स्पर्धामा सोम बहादुरको नाममा नेपालको लागि राष्ट्रिय कीर्तिमान रहेको छ। सन् २०१९ मा इन्डोनेसियामा सम्पन्न १८औं एसियन गेम्समा १ मिनेट ५० दशमलब २५ सेकेण्डको समय निकाल्दै उनले कीर्तिमान बनाएका थिए।
कतारको दोहामा आयोजना भएको एशियन एथलेटिक्स च्याम्पियनसिपमा सहभागिता जनाउने पक्का भएपछि सोमले आठौं राष्ट्रिय खेलकुद गुमाउएका थिए ।
एसियाली खेलकुद २०१९
सन् २०१९ मा इन्डोनेसियामा सम्पन्न १८औं एसियन खेलकुदको पहिलो छनोट चरणमा १ मिनेट ५० दशमलव २५ सेकेण्डको समय निकाल्दै उनले कीर्तिमान बनाएका थिए, यो किर्तिमानसकिर्तिमानसगै उनी प्रतियोगिताको सेमिफाइनलमा प्रवेश गरेका थिए। तर सेमिफाइनलमा उनी १ मिनेट ५३ दशमलव २२ सेकेन्डमा पुरा गरि पन्धौं स्थान प्राप्त गर्न सफल भएका थिए ।
विश्व सैनिक खेलकूद प्रतियोगिता
सन् २०१९ मा चिनमा आयोजना भएको सातौं विश्व सैनिक खेलकूद प्रतियोगिताको एथलेटिक्सतर्फ ८०० मिटर दौडमा सोम बहादुर कुमाल फाइनल चरणमा प्रवेश गर्न सफल भएका थिए। उनले हिट चरणको खेलमा दोस्रो हुँदै फाइनल चरणमा स्थान बनाएका थिए । चौंथो हिटमा रहेका सोमले निर्धारित दुरी १ मिनेट ५० दशमलब ५० सेकेण्डमा पुरा गरेका थिए।
अन्तर्राष्ट्रिय सहभागिताहरू
१२औ साउथ एशियन गेम- २०१६ २२ औ एशियन च्याम्पियनसिप- २०१७ २३ औ frdration कप २३ औ एशियन च्याम्पियनसिप-- २०१९
पेशागत जीवन
सोम बहादुर कुमाल एक नेपाली उत्कृष्ट खेलाडीसँगै राष्ट्र सेवक कर्मचारी समेत हुन्। उनी हाल नेपाली सेनामा आबद्ध रहेका छन्। उनले वि.स. २०६९ देखि नेपाली सेनामा प्रवेश गरेका थिए।
अनवर सादात
उनको हत्या सेनाका भित्रि अधिकृतबाट ६ अक्टोबर १९८१ मा भएको थियो। सादात १९५२ मा राजा फारुकको शासन अन्त्य गर्ने समूहको एक बरिस्ठ सदस्य थिए र राष्ट्रपति गमाल अब्देल नासेर,को निकट व्यक्ति थिए र उनले दुई पटक उप-राष्ट्रपति रूपमा सेवा गरेका थिए र नासेरको मृत्यु पछि १९७० मा राष्ट्रपति भएका थिए ।
राष्ट्रपतिको रूपमा उनले १९७३ को योम किप्पुर युद्धमा इजिप्टको नेतृत्व गरे। ६ दिने युद्धमा इजिप्ट ले गुमाएको र इजरायल ले कब्जा गरेको इजिप्टको सिनाई प्रायद्वीपलाई फेरि प्राप्त गर्ने यो युद्धा को लक्ष्य थियो।  यो युद्ध ले उनलाई इजिप्टमा एक नायक बनायो। त्यसपछि उनी इजरायलसँगको वार्तामा संलग्न भए र इजिप्टमा इजरायलले शान्ति सन्धि गरे। यसले उनले नोबेल शान्ति पुरस्कार प्राप्त गरे, जसले सादत पहिलो मुस्लिम नोबेल पुरस्कार विजेता बने ।
हुग्दिखोला
हुग्दिखोला नेपालको बागमती प्रदेशको बेनिघाट रोराङ वडा नम्बर १० मा अवस्थित बजार हो। हुग्दिखोलामा ६०-७० घरहरू रहेको छ। गोरखा जिल्लाको गण्डकी गाउँपालिका र चितवन जिल्लाको इच्छाकामना गाउँपालिकाका मानिसहरूले दैनिक उपभोग गर्ने बस्तु खरिद बिक्री गर्न हुग्दिखोला आउने गर्दछन्। हुग्दिखोलाका बासिन्दाका मुख्य आयस्रोत व्यापार ब्यबसाय हो। हुग्दिखोला त्रिशूली नदीको किनारमा अवस्थित छ।
बाकु (स्पष्टता)
बाकु भन्नाले निम्म शिर्षकहरूलाई जनाउदछ;
तारूका गोरू मेला
तारूका गोरु मेला (माघे संक्रान्ति तारूका गोरू महोत्सव) नुवाकोट जिल्ला को तारूका गाउँमा हुने एक गोरु जुधाई प्रतियोगिताको प्रतिस्पर्धा तथा एक पर्व हो। यो मेला नुवाकोटको तारूकामा प्रत्येक वर्ष माघ १ गते वा माघे संक्रान्तिका दिन भव्य रूपमा आयोजना गर्ने गरिन्छ। यो मेलालाई नेपालको एक मात्र आधिकारिक रूपमा आयोजना गरिने जनावरहरूको मेला हो पनि भन्न सकिन्छ। यो मेला अन्तर्गत तारुका गाविस वडा नं. ५ चन्दनी गाउँ रहेको एक बारीको ठूलो पाटोमा गोरूहरू जुधाउने गरिन्छ।
यस गोरु जुधाइ मेलाले नुवाकोट जिल्लाको सदरमुकाम विदुरदेखि २२ किलोमिटर दुरीमा रहेको तारुका गाविसको छुट्टै ऐतिहासिक महत्त्व बोकेको छ ।माघेसङ्क्रान्तिमा नदी किनार र घाटमा स्नान गरी चाकु, घिउ, तरुल लगायत मिष्ठान्न भोजन गर्ने हिन्दू परम्पराका साथमा सदियौंदेखि नुवाकोटमा भने गोरु जुधाएर छुट्टै मनोरञ्जन लिइदै आएको छ।
इतिहास
तारुकामा गोरु जुधाउने परम्पराको थालनी कहिले सुरु भएको भन्ने आधिकारिक तिथि, मितिहरू भने कहि कतै भेटिएको छैन । तर कुनै तिथि मिति नभेटिए पनि स्थानीय बूढापाकाहरूका अनुसार यो पर्व करिब दुई सय वर्ष पुरानो मानिन्छ । हिउँदमा फुर्सदको समयमा किसानहरु माघे सङ्क्रान्ति पारेर मीठो मसिनो खाएर गोरु जुधाएर मनोरञ्जन लिने परम्पराको विकास सँगै यो परम्पराको एक विशेष रूपमा विकास भएको हो भन्ने यहाँका स्थानीय बासिहरूको बुझाइ रहेको छ ।
मल्ल कालदेखिको इतिहास बोकेको तारुकाको चन्दनीपाटोमा गोरु जुधाउने परम्परा निकै हो । मल्लकालीन राजाहरूको बिर्ता रहेको तारुका क्षेत्रमा गोरुजुधाइको प्रचलन बझाङ्गी राजा जयपृथ्वीबहादुर सिंहको पालामा सुरु भएको बताइन्छ ।
अन्य स्थानमा
पहिले पहिले नुवाकोट जिल्लाका तारुका, बुधसिङ, रातमाटे, थानसिङ, गेर्खु, दुईपीपल लगायत गाविसमा पनि गोरु जुधाइने गरिन्थ्यो । तर हाल तारुका, गेर्खुको वेत्रावति र थानसिंहमा गोरु जुधाइन्छ । अन्यन्त्र यस परम्परा हराइसकेको छ भने तारुकाले मात्र व्यवस्थित गरेर परम्परालाई निरन्तरता दिइरहेको छ । यस्तै, नुवाकोट जिल्ला र रसुवा जिल्लाको सीमाना वेत्रावतिमा पनि गोरु जुधाउने गरिन्छ ।
पृष्ठभूमि
तारुकामा २०६३ साल देखि मेला व्यवस्थापन गरी एकै स्थानमा गोरु जुधाइँदै आएको छ । मेलामा हेर्नका लागि वर्षेनी नुवाकोट, रसुवा, काठमाडौँ, धादिङबाट हजारौंको सङ्ख्यामा दर्शकहरू तारूका पुग्ने गर्दछन् । तारूकाको धार्मिक महत्त्व बोकेको बेत्राबतीमा गोरु जुधाइ महोत्सवले धार्मिक तथा पर्यटकिय क्षेत्रमा छुट्टै महत्त्व बोकेको छ ।
मेलाको विशेषता
यो मेला माघे सङ्क्रान्ति गोरुजुधाइ संरक्षण संस्था ले आयोजना तथा व्यवस्थापन गर्ने गर्दछ । यो मेलाका लागि स्थानीय किसानको गोठमा पालिएका बहर गोरुहरूको प्रयोग गरिन्छ । साथै यो मेलाका लागि स्थानिय किसानहरूले गोरूलाई बारीका पाटाहरूमा रिहर्सल नै गराएर मेलाको तयारी गर्ने गर्दछन् । अझ यो मेलाका लागि तारुका बेहुलीझैँ सिंगारिने गर्दछ ।
गोरु जुधाइका अतिरिक्त यो मेलामा विभिन्न खाले सांस्कृतिक कार्यक्रमहरू समेत आयोजना गर्ने गरिन्छ । मेलामा स्थानीय संस्कृतिको प्रबर्द्धन गर्ने उद्देश्यले तामाङ तथा मगर जातिको झाँकी, पञ्चैबाजाका साथै बालनसमेत प्रस्तुत गरिन्छ  । मौलिक वेशभूषाका प्रदर्शन साथै राष्ट्रिय स्तरका कलाकारहरूलाई समेत आयोजनाले मेलामा निमन्त्रणा गर्ने गर्दछ ।